Source: https://ispis.sk/judikatura/KSKE/4Sp2/2012
Timestamp: 2020-04-02 00:53:20+00:00
Document Index: 17602882

Matched Legal Cases: ['§ 31', '§ 250', '§ 250', '§ 146', '§ 246', '§ 250', '§ 42', 'súd ', 'súd ', '§ 31', '§ 250', '§ 146', '§ 246', '§ 250']

KSKE 4 Sp 2/2012 - iSpis
iSpis Judikatúra – KSKE 4 Sp 2/2012
KS v Košiciach, dátum 22.04.2012, sp.zn. KSKE 4 Sp 2/2012
zákon č. 162/1995
§ 31 ods. 3 zákona č. 162/1995 § 250m ods. 2 OSP § 250p OSP § 146 ods. 1 písm. c) OSP § 246c OSP § 250l ods. 2 OSP § 42 ods. 3 OSP
Súd: Krajský súd Košice Spisová značka: 4Sp/2/2012 Identifikačné číslo súdneho spisu: 7012200184 Dátum vydania rozhodnutia: 23. 04. 2012 Meno a priezvisko sudcu, VSÚ: JUDr. Jozef Kuruc ECLI: ECLI:SK:KSKE:2012:7012200184.1
Uznesenie Krajský súd v Košiciach v právnej veci navrhovateľa Y. N. - F. N., F..M.., M. M. Y. N., XXX XX, N. R., proti odporkyni Správa katastra Košice, so sídlom Južná trieda č. 82, Košice, za Ú.F. U..M..M. N., M..L..T.., O. F. U..M..M., N., v konaní o preskúmanie rozhodnutia zo dňa 28.10.2011 č. V-8159/2011 takto
O d m i e t a opravný prostriedok navrhovateľa zo dňa 5.1.2012.
Návrhom zo dňa 05.01.2012 podaným na poštovú prepravu toho istého dňa sa navrhovateľ domáhal preskúmania rozhodnutia odporkyne zo dňa 28.10.2011 č. V-8159/2011, ktorým odporkyňa podľa § 31 ods. 3 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších zmien a predpisov zamietla návrh na vklad do katastra nehnuteľností.
Napadnuté rozhodnutie odporkyne, ktoré obsahovalo správne poučenie o mieste a lehote na podanie opravného prostriedku, navrhovateľ prevzal dňa 05.12.2011.
Lehota na podanie opravného prostriedku začala v zmysle § 250m ods. 2 O.s.p. plynúť dňa 06.12.2011 a uplynula dňa 04.01.2012 (streda) .
Opravný prostriedok navrhovateľa bol podaný na poštovú prepravu dňa 05.01.2012, teda po uplynutí tridsaťdňovej lehoty od doručenia napadnutého rozhodnutia stanovenej na podanie opravného prostriedku.
Rozhodnutie o trovách konania sa opiera o ustanovenie § 146 ods. 1 písm. c) O.s.p. za použitia § 246c a § 250l ods.2 O.s.p.